Kambodža

Kambodža, službeno Kraljevina Kambodža je suverena država u južnom dijelu Indokine. Zauzima površinu od 181.035 km2 i graniči sa Tajlandom na sjeverozapadu, Laosom na sjeveroistoku i Vijetnamom na istoku. Na jugozapadu izlazi na Tajlandski zaliv. Jedna je od najsiromašnijih država u regiji.

 Historija 

Od 9. do 15. vijeka, Kambodža je bila središte moćnog Kmerskog Carstva, koje je bilo smješteno u drevnom Angkoru. U periodu od 1863. godine do 1953. godine Kambodža je bila pod francuskim protektoratom, a u perodu 1941. - 1945. godine za trajanja 2. svjetskog rata bila je pod Japanskom okupacijom. Tokom 50-ih i 60-ih godina ovog vijeka Kambodža je bila pod vladavinom kralja Norodoma Sihanouka. Važno razdoblje u historiji Kambodže zauzima Vijetnamski rat te okupacija od strane Vijetnamske vojske 1978. godine koja je trajala do 1990. godine. Godine 1993. usvaja se novi ustav kojim Kambodža ponovno postaje kraljevina nakon niza godina provedenih pod vijetnamskom okupacijom.

 Vlada 

Kambodža je višestranačka monarhija s jednim zakonodavnim domom.

 Upravne podjele 
Teritorijalna uprava Kambodže strukturirana je posebnim sistemom koji se sastoji od provincija i općina. Zemlja je primarno podijeljena na 20 provincija i 4 općine: Phnom Penh, Sihanoukville, Kep i Pailin. Svaka provincija je dalje podijeljena na okruge (srok), koji su potom podijeljeni na komune (khum). Sela, sa druge strane, postoje kao prepoznatljive lokalne jedinice, ali se zvanično ne smatraju administrativnim jedinicama. Općine su organizirane drugačije: svaka je podijeljena na dijelove poznate kao khan, a khanovi se dijele na četvrti (sangkat). Prema Ustavu ove zemlje, pomenute administrativne jedinice, odnosno, provincije, okruzi, komune i četvrti, trebale bi biti regulisane organskim zakonom. Međutim, u vrijeme kada je dokument napisan, takav zakon još nije bio usvojen od strane Narodne skupštine. Shodno tome, administrativne operacije su se provodile na osnovu podzakonskih akata koje izdaje Vijeće ministara, uz ministarske propise koje je usvojilo Ministarstvo unutrašnjih poslova. Ministarstvo unutrašnjih poslova predstavlja centralnu instituciju koja je odgovorna za cjelokupno upravljanje i nadzor nad provincijama i općinama.

 Geografija 

Smještena na jugozapadu Indokineskog poluotoka, Kambodža zauzima ukupnu površinu od 181.035 kvadratnih kilometara. Geografske koordinate Kambodže su 1300 N, 10500 E. Teren ove zemlje se uglavnom sastoji od niskih ravnica, sa planinama na jugozapadu i sjeveru. Dvije dominantne reljefne karakteristike Kambodže su rijeka Mekong, koja teče od sjevera prema jugu zemlje, te jezero Tonlé Sap. Prirodni resursi uključuju naftu i plin, drvo, drago kamenje, željeznu rudu, mangan, fosfate i hidroenergetski potencijal.

 Klima 
Klimu u zemlji karakteriše sušna sezona od sredine novembra do sredine maja i kišna sezona od sredine maja do sredine novembra. Prosječna godišnja temperatura iznosi oko 27 °C, a raste do maksimalnih 38 °C u aprilu ili maju. Pada na minimum od 14 °C u januaru ili decembru. Klima Kambodže je pretežno tropska i njome dominiraju monsuni, koje diktiraju varijacije u padavinama i temperaturi tokom cijele godine. Jugozapadni monsun traje od maja do oktobra, donoseći skoro 75% godišnjih padavina. Tokom godine temperature ostaju pretežno visoke, uz odgovarajuću visoku vlažnost zraka. Prosječne mjesečne temperature kreću se od 22-34 °C, a vlažnost zraka u glavnom gradu Phnom Penh u prosjeku iznosi 77%.

 Privreda 

Zbog burne novije historije privreda Kambodže se nije uspjela razviti te je jedno od najnerazvijenijih na svijetu, a stanovništvo se uglavnom bavi poljoprivredom. Pored poljoprivrede turizam i proizvodnja odjeće i obuće su bitne privredne grane. Kambodža je u dvadesetogodišnjem građanskom ratu izgubila veliki dio infrastrukture, a stanovništvo je, većinom ruralno, vrlo slabo obrazovano što usporava ekonomski razvoj. BDP je u 2003. godini bio 1.900 $ po glavi stanovnika (izraženo u PPP-u).

 Stanovništvo 
Prema procjenama iz 2013. godine u Kambodži je živjelo 15.205.539 stanovnika. Stanovništvo ove države je prilično homogeno jer oko 90% ukupnog stanovništva Kambođe čine Kmeri koji govore kmerski jezik koji je službeni jezik ove države. Osim Kmera u Kambodži živi i oko 5% Vijetnamaca i 1% Kineza.Cambodia. CIA World FactBook. Stopa nataliteta u zemlji je 25,4 promila. Stopa rasta stanovništva iznosi 1,7%, što je značajno više u odnosu na stope rasta u Tajlandu, Južnoj Koreji i Indiji."Birth Rate". CIA – The World Factbook. Cia.gov.

Građanski rat i kasniji genocid značajno su uticali na strukturu kambodžanskog stanovništva. 50% stanovništva je mlađe od 22 godina. Sa omjerom broja žena u odnosu na broj muškaraca koji iznosi 1,04 Kambodža ima najviši omjer žena u u subregiji gornjeg Mekonga. Kada je u pitanju stariji dio populacije, tj. stanovništva iznad 65 godina života, ovaj odnos je još izraženiji i iznosi 1,6:1 u korist ženskog spola.

 Kultura 

Bogata kultura Kambodže dolazi od nasljeđa moćnog Kmerskog Carstva, a Budizam i Hinduizam su religije koje oblikuju svakodnevni život i tradiciju. Angkor Wat je najveća arhitektonska ostavštvina Kambodže. Jela kambodžanske kuhinje su: amok, lok lak i nom banh chok.

 Također pogledajte 

Reference

 Vanjski linkovi 



*
Kategorija:Države svijeta
Kategorija:Države Jugoistočne Azije
Kategorija:Države ASEAN-a
Kategorija:Države i teritorije osnovane 1953.